अलर्ट- आधार कार्ड और पैन की जानकारी देने पर ही मिलेगा वेतन
इंदौर | इंदौर जिले के सभी कार्यालयों के कोषालय से संबंधित काम ऑनलाइन होंगे। जिला कोषालय अधिकारी वीरभद्र शर्मा ने कार्यालय प्रमुखों से कहा है कि वे अपने अधीनस्थ कर्मचारियों के आधार व पैन कार्ड नंबर की पूर्ति C-FMIS/IFMIS सॉफ्टवेयर में कराना सुनिश्चित करें। वेतन का भुगतान तभी हो सकेगा। आयुक्त कोष एवं लेखा भोपाल द्वारा स्पष्ट निर्देश दिए गए हैं कि यदि आधार कार्ड, पैन कार्ड की इंट्री सॉफ्टवेयर में नहीं की गई, तो दिसंबर 2015 के वेतन का भुगतान नहीं किया जाएगा।
hin_Deva hin_Deva